Kukupai algatatud aardejaht on nüüdseks jõudnud riidekappidesse kolama, aga ma ei julgenud kapiust lahti teha, äkki on koll....        Idee autori julgustusel panen ülima uhkustamise eesmärgil aardena välja vastselt lõngakerast väljapugenud sokipaari. No ei ole need ühesugused ja ka perfektsed pole need nuustikud, aga palun halastage inimesele, kelle viimane kudumistöö jääb kaheksa (võibolla isegi enama ) aasta taha. Ma olen ise nii paganama rahul, et võibolla raamin need pusad hoopis ära ja riputan seinale, vohh!!!! Ja nüüd kõik uued ja vanad aareteotsijad, kähku fotokas näppu ning  varandus netti, eks ju?